3.schôdza NR SR - 3.deň - B.popoludní
Dátum: 2023-11-16
Poslanec: Matovič, Igor (SLOVENSKO)
Druh vystúpenia: Vystúpenie v rozprave

181. Dobrý večer, poprosím si faktické, určite bude na čo reagovať. (Smiech.) Som rozmýšľal čo, čo vlastne povedať, ja som vlastne to, čo som povedať chcel, tak už som povedal v úvode, ale potom mi tam pristál na stole taký pekný červený papierik, vlastne ono pozor, to je asi vizuálna pomôcka, to asi je zakázané, že? Tak ja to, nebudem vám to ukazovať, dobre, lebo to máme také móresy od času, kedy tu bol predsedom istý, istý Andrej Danko. Neviem, čo robí v týchto chvíľach alebo v týchto dňoch, ale bol to taký mysliteľ, ktorý zaviedol také pravidlá, že zakázal poslancom používať názorné pomôcky, lebo sa ich veľmi obával, lebo svojho času, neviem, či si to pamätáte, to bola taká kauza o, neviem, jak sa to teraz volá, o výložkách, tak zrazu sa celé Slovensko dozvedelo, že zneužil to, že mal svojho ministra obrany, tak si vybavil, že on sa stane kapitánom. A ja som si myslel, že keď sa to tak nejak zverejní, tak on vlastne potom bude sa hanbiť za to a nejako tú autokorektúru spustí. A on bol fakt na to hrdý, tak som spravil tlačovku, kde som mu také dve vizuálne pomôcky ukazoval. Na jednej vizuálnej pomôcke bola fotografia kapitána, ktorý hodnosť kapitána dostal potom, jako stúpil v Afganistane na mínu, a bol to Slovák zo slovenskej armády, vojak slovenskej armády alebo slovenských ozbrojených síl a až in memoriam dostal tú hodnosť kapitána, čiže až stratou svojho života si to zaslúžil. A druhý kapitán na druhej fotke bol presne, prepáčte, že som zabudol meno, ale bol to zase jediný preživší pri havárii pri Hejciach, kedy teda pred približne už skoro možno dvadsiatimi rokmi padli naši vojaci, keď sa vracali, myslím, že z Kosova, z misie. A ten takisto dostal potom po pár rokoch hodnosť kapitána. Ja som potom išiel na jeho tlačovú konferenciu, keď tento mysliteľ si v bezpečí svojej kancelárie, hore ako predseda Národnej rady, zvolal tlačovú konferenciu a chcel reagovať na to, že ale predsa on si to zaslúži. A keď predo mnou boli kamery, najprv mňa tam ani nechceli vpustiť, potom som im vysvetlil, že však vlastne poslanec asi by mohol mať vstup na tlačovú konferenciu primus inter pares, čiže prvého medzi rovnými, čiže predsedu Národnej rady, tak potom ma tam horko-ťažko pustili. No a potom, keď si to tak predstavíte, že pred vami sú kamery, všetky sú natočené smerom tam, kameramani natočení smerom tam, novinári natočení smerom tam a jediný, kto sa vám do očí pozerá, je vlastne ten predseda, ten kapitán a vy teraz mu v polovičke tlačovej konferencii, kde v priamom prenose ho dáva, tuším, TA3-ka, vytiahnete tie dve fotky tých dvoch kapitánov, tie dve vizuálne pomôcky. Na jednej skutočný kapitán, ktorý si to zaslúžil až potom, keď vstúpil na mínu, a na druhej potom, keď jediný prežil pán lietadla. A ten dilinko, keď poviem, oproti vám pozerá vlastne na tie fotky tých dvoch skutočných kapitánov a toto keď zbadal, tak ho to nejako vykoľajilo, že vtedy nastala tá pamätná chvíľa, že pobozkal tie výložky. Iba to som vám chcel, vám, novým poslancom, prepáčte, pri tejto príležitosti pripomenúť, ako sa mohlo stať, že vlastne niekto zakázal vizuálne pomôcky... (Prerušenie vystúpenia predsedajúcim.) Danko, Andrej, podpredseda NR SR No a teraz k téme, pán Matovič, lebo vás môžem v zmysle rokovacieho poriadku upozorniť na porušovanie poriadku a asi aj to čakáte, však? Matovič, Igor, poslanec NR SR Samozrejme, pán kapitán. Ono sa hovorí, však akože v ozbrojených silách by to malo byť, že vyššia berie, tak vyššia hodnosť, ja som na vojne nebol, mám len modrú knižku, takže, pán kapitán, plný rešpekt. Takže tú vizuálnu pomôcku vám z týchto dôvodov nemôžem ukázať, ale aspoň si ju dovolím vám prečítať. Na tej vizuálnej pomôcke, teda dovoľte, aby som teda v 21. storočí vám teda musel slovami popisovať, čo vlastne teda vidím, keďže vám to ukázať nemôžem. Vidím červený obrázok, je to A4, na nej fotka nejakého fešáka, má dve jamky, tak sympaticky sa usmieva popod fúz, tú má, samozrejme, takú vlajočku, myslím si, že to bude znak, alebo tá vlajočka, predpokladám, že Slovenskej republiky, hore niečo píše, že HLAS, neviem, čo to presne znamená, v takej bubline, a „voľte 17" vpravo hore a pod tým napísané „Tvoj hlas pre silný štát" a pod tým dvojbodka: „čo pre vás urobíme". Takže skúsme si to pozrieť, čo nám títo ľudia sľúbili pred voľbami a čo si napísali teraz do programového vyhlásenia vlády. Pomôže všetkým, ktorí to potrebujú. Základné sociálne istoty dáme priamo do ústavy. Základné sociálne istoty dáme priamo do ústavy, skúste to nájsť v tom programovom vyhlásení vlády. Ja registrujem jedine to, že to, čo sľúbili, že nebudú brať žiadne sociálne istoty tým ľuďom, ktorí ich majú, prepáčte, ja som neni zorientovaný, kde je čas? Aha, dosť málo, že sľúbili, že nebudú brať ľuďom to, čo majú, tak idú zobrať dôchodcom a najmä sa to dotkne tých matiek, čím viac majú poctivo vychovaných detí, ktoré pracujú na Slovensku, že im idú zobrať rodičovský dôchodok. Idú ich okradnúť bezbožne o 315 mil. eur, ale sľúbili, že poistia tie sociálne istoty v ústave, nič také. Zavedieme skutočný 13. dôchodok vo výške 640 eur už pred týmito Vianocami, idú im dať 150. Okradnúť o rádovo 460-480 mil. eur už pred týmito Vianocami. Zabezpečíme nižšie ceny potravín a energií, to sa dočkáme veľmi rýchlo, tie nižšie ceny potravín klesajú samé od seba, bez toho, aby títo socialisti do toho akýmkoľvek spôsobom zasahovali, to, bohužiaľ, ale oni svojim voličom nepovedia, takže budú sa len priživovať, že vlastne inflácia, potravinová, klesá a nižšie ceny energií uvidíme veľmi rýchlo. Elektriku sme zabezpečili ešte my a plyn oni na 100 % od nového roka a teplo rodinám zvýšia, čiže urobia presný opak toho, čo sľúbili. Pozrieme sa na zdravotníctvo? No, také bláboly, to asi nestojí za zmienku. Ale v zdravotníctve sa udeje tiež niečo veľmi dôležité budúci týždeň, a to je to, že zoberú slovenským pacientom, chorým ľuďom, a naozaj tá choroba si nevyberá podľa toho, kto koho volil, zoberú im právo, aby boli operovaní do presne určeného termínu, najneskôr do presne určeného termínu. Áno, my sme to pred voľbami 2020 ľuďom sľúbili a boli sme na to hrdí, že pred dvomi rokmi sme to presadili do zákona a od budúceho januára, od 1. januára budúceho roku to malo platiť. A títo ľudia, ktorí tu ľuďom hovorili, že zabezpečia im pomaly modré z neba, im idú v skrátenom legislatívnom konaní zobrať historicky prvú možnosť, čo slovenskí chorí ľudia alebo pacienti, akokoľvek im povieme, by mali, že by mohli byť operovaní do konkrétne určeného termínu a v prípade, ak by neboli dovtedy operovaní, a najviac sa to, samozrejme, týka tých onkologických pacientov, tak by pacienti získali možnosť, aby sa operovali v ktorejkoľvek krajine EÚ a zdravotná poisťovňa pacienta by mala povinnosť tento výkon preplatiť. Toto títo ľudia idú zobrať chorým ľuďom. Čiže pri sociálnych istotách im berú to, čo ľudia dostali, pri energiách im miesto zníženia, ktoré sľúbili, zvýšia ceny. Zdravotníkom, alebo pacientom miesto toho, aby podporili to, že aby konečne sme tu mali naozaj účinný bič na Haščáka a jeho Dôveru, aby si netuneloval prachy na Cyprus, urobia to, že opäť tu budú zomierať zbytočne ľudia, lebo nedostanú sa včas najmä na onkologické operácie a pri spravodlivosti, alebo korupcii idú si sami sebe znižovať tresty. Myslím, že Gábor Grendel od nás to nazval tak, že tento, toto programové vyhlásenie vlády je de facto návodom na nižšie tresty na korupcii, na rozkrádanie štátu a v podstate asociálny program, ako ľuďom ublížiť a nie im pomôcť. Áno, mňa to mrzí a čo ma veľmi v politike vždy mrzí je, že sú politici, ktorí celý úspech svojej politiky majú postavený na tom, že zneužívajú doslova nevedomosť svojich vlastných voličov. A naďalej udržujú tú nevedomosť medzi svojimi voličmi, lebo im to veľmi, veľmi vyhovuje, lebo vedia, že ak by svojich ľudí, voličov učili, ako funguje štát, tak by zďaleka toľko hlasov nemali. Ale keďže pozerám, že mám tu jednu minútku, tak chcel som sa prihovoriť pani Vaľovej a odtiaľto nám nejako zdrhla, lebo ja som otvoril dvere a niečo sa tu hovorilo o alkohole, fľašiach a tak podobne, tak ja som vtedy síce bol, myslím, neviem, či ministrom financií alebo predsedom vlády, ale keď som sa teda dozvedel, čo stvárala pani Vaľová, ožratá pani Vaľová, podotýkam, na našom poslaneckom klube, ako tam obchytávala našich poslancov, ako svojou nôžkou pripitou rozdupala mobil nášmu vtedajšiemu hospodárovi na klube, ako potom mu musela vlastne kúpiť. A ako potom prosila všetkých našich poslancov, aby o tom nikde nehovorili. A keď táto žena tu ide hovoriť niečo o alkohole, tak naozaj sprepytujem. A keď hovorila niečo o tom, že svojho času, že som si ja doniesol, tuším, nejaké fľašky v mechoch, tak asi pani Vaľová naozaj chce tak v tom duchu, ako to robí Pellegrini, Fico, síce teraz neviem, ona v ktorej je vlastne strane z týchto dvoch SMER-ov, tak chce meniť čiernu na bielu. Nie, bolo to presne tak, ako to aj vtedy som vlastne zverejnil, našiel som pri ubytovniach plné... (Prerušenie vystúpenie časomerom. Potlesk.)